تورکیه جمهوریتی تشقی ایشلر وزیری مولود چاووش اوغلی، تورکیه نینگ ینگی تور کروناویروس (کوید-19) گه قرشی کوره ش بوییچه اینگ موفق اولکه لردن بیرته سی ایکن لیگینی ایتدی.
مولود چاووش اوغلی انتالیاده اویوشتیریلگن "ساغلیکلی توریزم خوفسیز شهر" عنوانلی جلسه ده صحبت قیلدی.
"بیز آلگن چاره تدبیرلر بیلن کوره ش بوییچه اینگ موفق اولکه لردن بیرته سی بولدیک. دنیاده اینگ یخشی ساغلیک تیزیمی گه و زیربناسیگه ایگه بولگن اولکه لردن بیرته سی میز" دیدی.
137 ته مملکت گه طبی یاردم ییتکیزیب بیرگن لیکلرینی و جونه تیش گه دوام ایته جکلرینی معلوم قیلگن چاووش اوغلی جنابلری؛
"کسل لیک و تلفات سانی آرتیب بارگن اولکه لرگه قوشیمچه یاردم جونتماقده میز. تورکیه جمهوریتی نینگ اینگ بویوک انتقال بیریش پروسه سینی موفقیتلی بیر شکلده عملی قیلدیک. 130 اولکه دن 90 مینگدن آرتیق وطنداشیمیزنی اولکه میزگه آلیب کیلتیردیک. 90 اولکه تورکیه ده گی وطنداشلرینی انتقال بیرماقچی بولدی. بو اولکه لرنینگ 230 مینگ نفر وطنداشی نینگ انتقال بیریلیشی گه حصه قوشدیک " دیب گپیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
